Вадзім Іванавіч Болбас

Вадзі́м Іва́навіч Бо́лбас (нар. 9 лютага 1942, Казакова, Вішнёўскі сельсавет, Бабруйскі раён, Магілёўская вобласць) — аўтар і , сябра Саюзу беларускіх пісьменнікаў (2012). Піша вершы, навелы, эсэ; перакладае вершы з польскай, рускай і ўкраінскай моў.

 Біяграфія 
Нарадзіўся ў сям’і супрацоўніка райвыканкама і настаўніцы. Жыў з бацькамі пад нямецкай акупацыяй да вызвалення ў 1944 годзе. У 1956 годзе скончыў няпоўную сярэднюю школу ў Вішнёўцы, у 1959 — сярэднюю школу № 16 у Бабруйску.

Пасля заканчэння школы паступіў у Беларускую дзяржаўную сельскагаспадарчую акадэмію (Горкі, Магілёўская вобл.). Правучыўся адзін курс, у 1960 годзе адлічаны па ўласным жаданні і паступіў на хімічны факультэт БДУ, які скончыў у 1965 годзе, кваліфікацыя — хімік. Прайшоў тэрміновую вайсковую службу.

З 1967 года працаваў на светлагорскім вытворчым аб’яднанні «Хімвалакно» на розных пасадах, у тым ліку начальнікам цэха. У 1987 годзе пераведзены ў орган дзяржаўнай прыёмкі прадукцыі на ВА «Хімвалакно». Пазней працаваў кіраўніком аналітычнай лабараторыі пры Светлагорскай раённай інспекцыі прыродных рэсурсаў і аховы навакольнага асяроддзя.

Жыве ў Светлагорску.

 Літаратурная дзейнасць 
Першая літаратурная публікацыя — эсэ «Мой светлы горад» у газеце «Наша ніва», 1999, № 35. Пераклаў на беларускую мову шэраг паэтычных твораў А. А. Блока, К. Галчынскага, В. Стуса і іншых. Выдаў два зборнікі прозы і перакладаў прозы, а таксама зборнік перакладаў вершаў I. А. Бродскага. Удзельнічаў у калектыўных выданнях. Творы друкаваліся таксама ў газеце «Сям’я», часопісе «Дзеяслоў». Уваходзіць у рэдакцыйную калегію літаратурнага альманаху «Палац» гомельскага абласнога аддзялення СБП.

 Бібліяграфія 

 Зборнікі 
 Забытыя прывіды мрояў: Навелы і пераклады. — Мінск: Логвінаў, 2004. — 120 с. — ISBN 985-6701-27-9.
 Бродскі, І. Туга і спакой. Раньнія вершы / Пераклады і прадмова В. Болбаса. — Гомель, 2015. — 100 с.
 Футбол з шайбай. — Вільня: Логвінаў, 2015. — 96 с. — ISBN 978-609-95632-7-5.

 У калектыўных выданнях 
 Ягамосьць: вершы-прысьвячэньні Анатолю Сысу / укл. С. Сыс. — Мінск: Медысонт, 2009. — 80 с. — (Бібліятэчка часопісу «Дзеяслоў»; вып. 11.) — ISBN 978-985-6887-46-1.
 Палац: літаратурны альманах. Гомель. № 1, 2013 / укл. А. Бароўскі, Г. Лапацін. — Мінск: Кнігазбор, 2014. — С. 178—182. — ISBN 978-985-7089-29-1.
 У Шацілавічах кажуць… // Палац: літаратурны альманах. Гомель. № 2, 2014 / укл. А. Бароўскі, Г. Лапацін. — Мінск: Кнігазбор, 2014. — С. 108—115. — ISBN 978-985-7119-04-2.

 Пераклады ў кнігах 
 Галчыньскі, К. Сёмае неба: выбраныя творы / укл. А. Хадановіч; прадм. Л. Дранько-Майсюка; пер. з польск.: Л. Баршчэўскі, В. Болбас, Г. Герасіна і інш. — Мінск: Логвінаў, 2006. — 330 с. — ISBN 985-6800-15-3.
 Галасы з-за небакраю: анталогія паэзіі свету ў беларускіх перакладах XX стагоддзя / [складальнік] М. Скобла. — Мінск: Лімарыус, 2008. — 895 с., [12] л. іл. — ISBN 978-985-6740-83-4.

 У перыядычных выданнях 
 Сезонныя згадкі  // Дзеяслоў. — № 8, 2004, студзень. — С. 77—89.
 Трава мэгаполісу // Наша ніва. — 2007. — № 37.

 У краязнаўстве 
 Вайсковыя падзеі на тэрыторыі Светлагорскага раёна ў сярэдзіне XVII стагоддзя // Шацілкаўскія чытанні : матэрыялы ІІ гісторыка-краязнаўчай канферэнцыі (да 450-годдзя Шацілак) у Светлагорску, 16 красавіка 2010 г. / Светлагорскі гіст.-краязн. музей; уклад.: Т. В. Маслюкоў, В. А. Раманцоў. — Светлагорск, 2011. — 90 с., іл. Бібліяграф. у канцы артыкулаў. Рэз. на англ., руск. мовах. — С. 50—52.

 Крыніцы 

 Спасылкі 
 Болбас Вадзім Іванавіч // Саюз беларускіх пісьменнікаў
 Болбас Вадзім  // knihi.by
 Вершы Іосіфа Бродскага выдадзеныя па-беларуску // Будзьма беларусамі! — 2015. — 14 верасня.


Катэгорыя:Постаці Бабруйска
Катэгорыя:Постаці Светлагорска
Катэгорыя:Паэты Беларусі
Катэгорыя:Беларускамоўныя паэты
Катэгорыя:Эсэісты Беларусі
Катэгорыя:Перакладчыкі паэзіі на беларускую мову
Катэгорыя:Перакладчыкі з польскай мовы
Катэгорыя:Перакладчыкі з рускай мовы
Катэгорыя:Перакладчыкі з украінскай мовы
Катэгорыя:Члены Саюза беларускіх пісьменнікаў